అక్కినేని అఖిల్
అక్కినేని అఖిల్ (జననం. ఏప్రిల్ 8 1994) భారతీయ సినిమా నటుడు. ఆయన తెలుగు సినిమా పరిశ్రమలో నటునిగా ఉన్నాడు. అతడు ప్రముఖ సినిమా నటులైన అక్కినేని నాగార్జున మరియు అమల అక్కినేని ల కుమారుడు. ఆయన సినీ పరిశ్రమలో తన బాల్యంలోనే ఒక తెలుగు హాస్య సినిమా అయిన సిసింద్రీ తో ప్రారంభించాడు. అప్పటికి అతని వయస్సు ఒక సంవత్సరం. అఖిల్ ఏప్రిల్ 8, 1994 న కాలిఫోర్నియా లోని సాన్ జోస్ లో జన్మించాడు. ఆయన అక్కినేని నాగార్జున మరియు ఆయన రెండవ భార్య అయిన అమల అక్కినేని లకు జన్మించాడు. నాగార్జున యొక్క మొదటి భార్య కుమారుడైన అక్కినేని నాగచైతన్య కూడా తెలుగు సినిమా నటుడే. ఆయన ప్రముఖ నటుడు మరియు దర్శకుడు అయిన అక్కినేని నాగేశ్వరరావు యొక్క మనుమడు. ఆయన తన తండ్రివైపునుండి తెలుగు వారివైపు, తల్లి నుండి బెంగాలీ మరియు ఐరిష్ వారసుడు.
తనుజ
తనుజ సమర్థ్ (), అందరికీ తనుజ గా పరిచితురాలు (23 సెప్టెంబర్ 1943) ఒక భారతీయ నటి. ఈమె కాజోల్ మరియు తనిషాల తల్లి, ఈమె "బహరెన్ ఫిర్‌బీ ఆయేంగీ" (1966), "జ్యువెల్ థీఫ్", "హాతీ మేరీ సాథీ" (1971), "అనుభవ్" (1971) వంటి హిందీ సినిమాలలో తన పాత్రలకు గాను ప్రజల జ్ఞాపకాలలో నిల్చిపోయారు; అదే సమయంలో ఈమె "ఆంథోనీ ఫిరింగీ", "డేయా నేయా", "తీన్ భువనర్ పారే" (1969), "ప్రోథోమ్ కదమ్ ఫూల్", "రాజ్‌కుమారి" వంటి పలు ప్రామాణిక బెంగాలీ సినిమాలలో కూడా కనిపించారు.